CELEX: 31987R3158
Language: el
Date: 1987-10-19 00:00:00
Title: Κανονισμός (ΕΟΚ) αριθ. 3158/87 του Συμβουλίου της 19ης Οκτωβρίου 1987 που τροποποιεί τον κανονισμό (ΕΟΚ) αριθ. 1940/81 περί ολοκληρωμένου αναπτυξιακού προγράμματος για το διαμέρισμα της Lozere

Avis juridique important

|

31987R3158

Κανονισμός (ΕΟΚ) αριθ. 3158/87 του Συμβουλίου της 19ης Οκτωβρίου 1987 που τροποποιεί τον κανονισμό (ΕΟΚ) αριθ. 1940/81 περί ολοκληρωμένου αναπτυξιακού προγράμματος για το διαμέρισμα της Lozere  

Επίσημη Εφημερίδα αριθ. L 301 της 24/10/1987 σ. 0004 - 0004 Φινλανδική ειδική έκδοση: Κεφάλαιο 3 τόμος 24 σ. 0169  Σουηδική ειδική έκδοση: Κεφάλαιο 3 τόμος 24 σ. 0169 

***** ΚΑΝΟΝΙΣΜΟΣ (ΕΟΚ) αριθ. 3158/87 ΤΟΥ ΣΥΜΒΟΥΛΙΟΥ  της 19ης Οκτωβρίου 1987  που τροποποιεί τον κανονισμό (ΕΟΚ) αριθ. 1940/81 περί ολοκληρωμένου αναπτυξιακού προγράμματος για το διαμέρισμα της Lozere  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι το άρθρο 6 παράγραφος 1 του κανονισμού (ΕΟΚ) αριθ. 1940/81 (3), όπως τροποποιήθηκε από τον κανονισμό (ΕΟΚ) αριθ. 797/85 (4), προβλέπει για την κοινή ενέργεια διάρκεια πέντε ετών από την ημερομηνία κοινοποίησης της γνώμης της Επιτροπής που αναφέρεται στο άρθρο 4 παράγραφος 3 του εν λόγω κανονισμού· ότι η προθεσμία αυτή έληξε στις 5 Απριλίου Ταμείο  ότι τα έργα που προβλέπει το συγκεκριμένο πρόγραμμα δεν μπόρεσαν να ολοκληρωθούν στις προθεσμίες που προβλέπονταν αρχικά · ότι θα πρέπει, κατά συνέπεια, να παραταθεί κατά δύο έτη η διάρκεια της εν λόγω κοινής ενέργειας·  ότι, με βάση την πείρα που αποκτήθηκε, το προβλεπόμενο κόστος που καθορίζεται στο άρθρο 6 παράγραφος 3 του κανονισμού (ΕΟΚ) αριθ. 1940/81 είναι μεγαλύτερο από τον προβλεπόμενο ρυθμό των επιστροφών που πρέπει να πραγματοποιηθούν· ότι θα πρέπει κατά συνέπεια να μειωθεί σε 8 εκατομμύρια ECU,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1940/81 τροποποιείται ως εξής:  1. Στο άρθρο 6, οι παράγραφοι 1 και 3 αντικαθίστανται από το ακόλουθο κείμενο:  «1. Η διάρκεια της κοινής ενέργειας περιορίζεται σε επτά έτη από την ημερομηνία κοινοποίησης της γνώμης που αναφέρεται στο άρθρο 4 παράγραφος 3.  3. Το προβλεπόμενο κόστος της κοινής ενέργειας που επιβαρύνει το Ταμείο υπολογίζεται σε 8 εκατομμύρια ECU για την περίοδο που καθορίζεται στην παράγραφο 1.»  2. Στο άρθρο 7, η παράγραφος 1 αντικαθίσταται από το ακόλουθο κείμενο:  «1. Είναι επιλέξιμες από το Ταμείο οι δαπάνες που πραγματοποιεί η Γαλλική Δημοκρατία για τα μέτρα που αναφέρονται στο άρθρο 5 παράγραφος 1, μέχρι ποσού, κατ' ανώτατο όριο, 20 εκατομμυρίων ECU για την περίοδο που αναφέρεται στο άρθρο 6 παράγραφος 1, από τα οποία 604 500 ECU, κατ' ανώτατο όριο, για το πραγματικό κόστος της επεξεργασίας του προγράμματος, εκτός από τα έξοδα του προσωπικού της δημόσιας διοίκησης.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 19 Οκτωβρίου 1987.  Για το Συμβούλιο  Ο Πρόεδρος  L. TOERNAES  (1) ΕΕ αριθ. C 175 της 3. 7. 1987, σ. 6.  (2) Γνώμη που διατυπώθηκε στις 16 Οκτωβρίου 1987 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. L 197 της 20. 7. 1981, σ. 9.  (4) ΕΕ αριθ. L 93 της 30. 3. 1985, σ. 1.